
1. Pirkimo objektas.
1.1. Perkama prekė – plieniniai pramoniniu būdu izoliuoti šilumos tiekimo tinklų vamzdžiai.  Planuojamų įsigyti prekių asortimentas patektas techninių reikalavimų priede Nr. 1. Iš nurodyto prekių asortimento pirkėjas per kalendorinius metus planuoja įsigyti šilumos tiekimo vamzdžių bei jų fasoninių dalių už preliminarią metinę prekių apimties sumą 20000 Eur be PVM.
1.2. Pagal šią Sutartį, Pirkėjas, esant poreikiui, gali įsigyti techninės specifikacijos priede Nr.1 nenurodytų, tačiau su pirkimo objektu susijusių prekių, neviršijant 10% maksimalios Sutarties vertės. Už  prekių sąraše nenurodytas, tačiau su pirkimo objektu susijusias prekes bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis,  konkurencingomis ir rinką atitinkančiomis kainomis.
1.3. Prekė pristatoma ir priduodama adresu AB „Klaipėdos energija“  Šilutės pl. 26, Klaipėda. 
1.4. Sutartis įsigalioja nuo jos pasirašymo dienos ir galioja 12 mėnesių su galimybe pratęsti du kartus po 12 mėnesių.
2. Techniniai reikalavimai. 
2.1. Nurodyti reikalavimai medžiagoms turi būti suprantami kaip minimalūs reikalavimai. 
2.2. Pasikeitus techninėje užduotyje nurodytiems įstatymams, techniniams reglamentams, standartams, kitiems norminiams dokumentams (įskaitant jų pavadinimus ar žymėjimus) Tiekėjas(Rangovas) privalo vadovautis tik galiojančiais (aktualiais) teisiniais aktais. Visos pateikiamos medžiagos turi atitikti nurodytų galiojančių standartų arba galiojančių lygiaverčių dokumentų reikalavimus.
2.3. Pramoniniu būdu izoliuotos vamzdynų sistemos numatomas minimalus tarnavimo  laikas – 30 metų. Pateikiami vamzdžiai turi turėti gaminių kokybės sertifikatus ir atitikties deklaraciją.
2.4. Pramoniniu būdu izoliuotų vamzdžių sistema turi atitikti galiojančius Lietuvos standartus ir normatyvinius dokumentus, įskaitant, bet neapsiribojant:
2.4.1.Vamzdžio komplekto apvalkalo skersmens ir centrinės linijos nuokrypos turi atitikti LST EN 253:2019 arba lygiavertį standartą. Centralizuoto šilumos tiekimo vamzdžiai. Bekanalių karšto vandens tinklų iš anksto neardomai izoliuotos vamzdžių sistemos. Vamzdžio sąranka, sudaryta iš pagrindinio plieninio vamzdžio, šiluminės poliuretaninės izoliacijos ir išorinio polietileninio apvalkalo.
2.4.2. LST EN 448:2019 arba lygiavertis standartas. Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinės jungiamųjų detalių sąrankos iš plieninių įvadinių vamzdžių, poliuretaninės šiluminės izoliacijos ir polietileninio apvalkalo.
2.4.3. LST EN 488:2019 arba lygiavertis standartas Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinės plieniniams įvadiniams vamzdžiams skirtos plieninių sklendžių sąrankos su poliuretanine šilumine izoliacija ir polietileniniu apvalkalu.
2.4.4. LST EN 489-1:2019 arba lygiavertis standartas. Centralizuoto šilumos tiekimo vamzdžiai. Neardomai izoliuotų vieno ir dviejų vamzdžių sistemos, skirtos požeminiams karšto vandens tinklams. 1 dalis. Karšto vandens tinklų jungčių apvalkalai ir šiluminė izoliacija pagal EN 13941-1.
2.4.5. LST EN 13941-1:2019 LST EN 13941-2:2019 arba lygiavertis standartas Centralizuoto šilumos tiekimo vamzdžiai. Izoliuotų sujungtų atskirų ir sudvejintų vamzdžių sistemų, skirtų bekanaliams karšto vandens tinklams, projektavimas ir įrengimas. 1ir 2 dalis. Projektavimas ir įrengimas.
2.4.6. LST EN 14419:2019 arba lygiavertis standartas. Centralizuoto šilumos tiekimo vamzdžiai. Neardomai izoliuotų vieno ir dviejų vamzdžių sistemos, skirtos požeminiams karšto vandens tinklams. Stebėjimo sistemos.
2.5. Izoliacijos šilumos laidumas:
Izoliacijos šilumos laidumo koeficiento maksimali reikšmė 0,027 W/mK, esant 50°C, matavimus atliekant prie trijų skirtingų temperatūrų esant šilumnešio temperatūrai 80±10˚C.
2.6. Ženklinimas:
Ženklinimas turi būti už zonos, rezervuotos apvalkalo jungtims, ribų. Gaminiai turi turėti sekančius gamyklinius identifikavimo ženklinimus kiekvieno atskiro apvalkalinio vamzdžio išorėje:
[bookmark: _Hlk86228939]2.6.1. gamintojo pavadinimas ir/arba gamintojo ženklas;
2.6.2. plieninio vamzdžio nominalus skersmuo ir nominalus sienelės storis;
2.6.3. plieno techninės charakteristikos ir markė;
2.6.4. gaminio CEN standarto numeris;
2.6.5. pagaminimo metai ir savaitė (galima spec. kodas);
2.6.6. papildomi duomenys, pvz. alkūnės lenkimo kampas;
2.6.7. partijos numeris.
2.7. Pramoniniu būdu izoliuoti vamzdžiai turi būti pagaminti iš plieninių vamzdžių, poliuretano putų izoliacijos kartu su neizoliuotais signaliniais variniais laidais ir išorinio plastmasinio apvalkalo. 
2.8. Pramoniniu būdu izoliuoti vamzdžiai turi atitikti LST EN 253:2019 ar lygiaverčio standarto reikalavimus.
2.9. Vamzdžio komplekto izoliacijos pūtiklis turi būti ciklopentanas. Neleidžiamas freono arba gryno CO2 naudojimas.
2.10. Vamzdžiai turi būti pateikiami 12 m ilgio, maksimali nuokrypa +15/-0 mm.
2.11. Visų vamzdžių galai turi turėti apsauginius gaubtus.
2.12. Vamzdžio paskirtis – termofikacinio vandens vamzdynas.
2.13. Terpės temperatūra – 120˚C, slėgis – 1,6 MPa.
3. Reikalavimai plieniniams vamzdžiams.
3.1. Medžiagos:
Plieniniai vamzdžiai suvirinti išilgine siūle  turi atitikti LST EN 10217-2, LST EN 10217-5 standartų, o besiūliai – LST EN 10216-2 reikalavimus arba turi būti lygiaverčiai ar aukštesnės kokybės. Vamzdžių plieno kokybė ne žemesnė kaip P235GH  markės. Montavimui gali būti naudojami lygiaverčiai ar aukštesnės kokybės vamzdžiai prieš tai suderinus su Užsakovu. Visas plienas turi būti naujas, nenaudotas ir neturintis jokio broko, tokio kaip taškinė korozija, apdegos, rūdys, pažeidimai ar kiti defektai. Plieniniai vamzdžiai turi būti pateikiami su 3.1. sertifikatu pagal EN 10204 ar lygiaverčio standarto reikalavimus ir su dokumentacija įrodančia plieninio vamzdžio ir vamzdžio komplekto sertifikatų sąryšį.



3.2. Plieninių vamzdžių sienelės storis:

	Sąlyginis vamzdžio skersmuo, mm
	Išorinis vamzdžio skersmuo,
 mm
	Plieninio vamzdžio sienelės storis,
 mm

	DN 20
	26,9
	≥ 2,0

	DN 25
	33,7
	≥ 2,3

	DN 32
	42,4
	≥ 2,6

	DN 40
	48,3
	≥ 2,6

	DN 50
	60,3
	≥ 2,9

	DN 65
	76,1
	≥ 2,9

	DN 80
	88,9
	≥ 3,2

	DN 100
	114,3
	≥ 4,5

	DN 125
	139,7
	≥ 4,5

	DN 150
	168,3
	≥ 5,0

	DN 200
	219,1
	≥ 5,6





3.3.  Žymėjimas:
Vamzdžiai turi turėti sekančius gamyklinius identifikavimo ženklinimus kiekvieno atskiro vamzdžio išorėje, vamzdžio gale:
3.3.1. plieno lydymo partijos Nr., arba vamzdžio Nr.;
3.3.2. plieno markė;
3.3.3. vamzdžio Ø ir S.
3.4. Vamzdžių galai: vamzdžių galų nuožulos turi būti suformuojamos pagal EN 10217 ar lygiaverčio standarto reikalavimus.
4. Reikalavimai poliuretano putų izoliacijai (PUR).
[bookmark: _Hlk534963263]4.1. Poliuretano putų izoliacija (PUR) turi atitikti standarto LST EN 253:2019 ar lygiaverčio standarto reikalavimus.
4.2. Rangovas kartu su plieniniais vamzdžiais turi pateikti naudojamos putų izoliacijos atitikties sertifikatus.
5. Reikalavimai polietileno apvalkalui (PE).
5.1. Polietileno apvalkalas turi atitikti standarto LST EN 253:2019 ar lygiaverčio standarto reikalavimus.
5.2. Rangovas kartu su plieniniais vamzdžiais turi  pateikti (PE) atitikties sertifikatus.
6. Reikalavimai pramoniniu būdu neardomai izoliuotoms fasoninėms dalims.
6.1. Pramoniniu būdu neardomai izoliuotos fasoninės dalys turi atitikti LST EN 448:2019 ar lygiaverčio standarto reikalavimus.
6.2. Kartu su pramoniniu būdu neardomai izoliuotomis fasoninėmis dalimis Rangovas turi  pateikti ir medžiagų atitikties sertifikatus.
7. Reikalavimai pramoniniu būdu izoliuotų vamzdynų jungtims.
7.1. Pramoniniu būdu neardomai izoliuotų vamzdynų jungtys turi atitikti LST EN 489:2019 ar lygiaverčio standarto reikalavimus.
7.2. Kartu su pramoniniu būdu neardomai izoliuotomis vamzdynų jungtimis Rangovas turi pateikti ir medžiagų atitikties sertifikatus.
7.3. Sujungimo medžiagos pristatomos supakuotos.
7.4. Galimi jungčių tipai:
7.4.1. termiškai apspaudžiamos polietileno jungtys (PEX cross-linked);
7.4.2. kontaktiniu būdu privirinamos polietileno jungtys (naudojamos įlietus įkaitinimo laidus).
7.5. Poliuretano putų skysčiai turi būti pristatomi normuotais, atitinkamam sujungimų dydžiui reikalingo kiekio rinkiniais. Ryškūs paženklinimai ant kiekvieno rinkinio pakuotės turi nurodyti kokio dydžio sujungimui rinkinys yra skirtas. Būtina sudaryti galimybę efektyviai maišyti du skysčio komponentus uždaroje sistemoje taip, kad visas skysčių maišymo ir pylimo į sujungimus procesas būtų atliekamas išvengiant rizikos dėl kontakto su minėtomis medžiagomis.
8. Reikalavimai vamzdynų gedimų kontrolės sistemai.
8.1. Pažeidimų sekimo sistema turi atitikti LST EN 14419:2019 ar lygiaverčio standarto reikalavimus.
8.2. Pristatomi izoliuoti vamzdynų elementai izoliaciniame sluoksnyje turi turėti įmontuotus du varinius 1,5 mm² skersmens laidus. Maksimali 100 m laido varža turi būti ne didesnė kaip 1,3 Ώ±15%.
9. Reikalavimai transportavimui ir sandėliavimui.
Visi sandėliavimo, pakrovimo ir iškrovimo darbai turi būti vykdomi stengiantis kuo mažiau pažeisti vamzdžių paviršių ir galų nuožulas. Nenaudoti plieninių trosų. Transportavimo metu būtina naudoti tokias apsaugines priemones: plačias apkabas, tinkamas atramas ir kitas krovinio ir apsaugos priemones.
10. Vandens kokybė.
Visi komponentai turi būti parenkami vartojimui pagal dominuojančio vandens kokybę. Vandens kokybės parametrų maksimalios reikšmės pateiktos Lentelėje 1:

             					  	Lentelė 1
	Pozicija
	Matavimo
vienetai
	Termofikacinis vanduo
	Ribinės reikšmės

	Bendras kietumas
	mg-ekv./kg
	0.06-0,08
	5.8

	Šarmingumas, pagal f-f/bendras
	mg-ekv./kg
	0,260/1,55
	-/5,5

	Karbonatinis indeksas
	(mg-ekv/kg)2
	0.1
	-

	pH
	
	9.0 -9.7
	7.5-8.4

	Chloridai
	mg/kg
	-
	35.0

	Geležis
	mg/kg
	0,3 -1.0
	4,92

	Varis
	mg/kg
	-
	-

	Sulfatai
	mg/kg
	-
	48.3

	Suspenduotos dalelės
	mg/kg
	0 -1,2
	13.0

	Naftos produktai
	mg/kg
	0,01 - 0.4
	-

	Silikatai
	mg/kg
	-
	-

	Deguonis
	mg/kg
	0,005- 0.02
	-

	Cinkas
	 mg/kg
	-
	0.03

	Druskingumas
	mg/kg
	120-230
	320


Pastaba: Momentais deguonies koncentracija gali būti ir žymiai didesnė 

11. Sertifikatai.
Pateikiant vamzdynus ir jų elementus, Tiekėjas (Rangovas) turi pateikti medžiagų sertifikatus su šiais duomenimis: 
10.1. vamzdžio pagaminimo standartas;
10.2. plieno standartas;
10.3. vamzdžių partijos numeris;
10.4. diametras, sienelės storis;
10.5. plieno markė;
10.6. plieno cheminė sudėtis;
10.7. plieno mechaninės savybės.

12. Planuojamų įsigyti pramoniniu būdu izoliuotų vamzdžių ir fasoninių dalių sąrašas pridedamas priede Nr. 1.
	



Paruošė:
Tinklo eksploatavimo grupės vadovas                                                  

Suderino:
Šilumos tiekimo vadovas             			                                                            
